smcproject/ml-wiki-sentences huggingface dataset:
പിന്നീട് കുത്തിയോട്ടസംബന്ധിയായ എല്ലാകാര്യങ്ങളും ആചാര്യന്റെ അനുജ്ഞവാങ്ങി നിർദ്ദേശാനുസാരം വേണം നടത്തേണ്ടത്.
കുത്തിയോട്ടം ആരംഭിക്കുന്നതിനുമുമ്പ് വഴിപാടുകാരൻ കുടുംബദേവത, ദേശദേവത്, ആരാധനാമൂർത്തികൾ, സർപ്പദൈവങ്ങൾ, പിതൃക്കൾ തുടങ്ങിയവർക്ക് യഥാവിധി വഴിപാടുനടത്തി അനുവാദം വാങ്ങണം.
കൂടാതെ ഏതെങ്കിലും വിധത്തിൽ നേർന്നതും വിട്ടുപോയതുമായ എല്ലാ നേർച്ചകളും, വഴിപാടുകളും ഉണ്ടെങ്കിൽ അവയും തീർത്തിരിക്കണം.
കുട്ടികളെ തെരഞ്ഞെടുക്കൽ
5 മുതൽ 7 വയസ്സുവരെയുള്ള അംഗവൈകല്യമോ, പകർച്ചവ്യാധിയോ ഇല്ലാത്ത വഴിപാടുകാരന്റെ സ്വന്തമോ  രക്തബന്ധത്തിലുള്ളതോ ചാർച്ചയിലുള്ളതോ ആകണം ഈ കുട്ടികൾ.
വഴിപാടുകാരന്റെ കുട്ടികളെയോ, ബന്ധുക്കളുടെ  കുട്ടികളെയോ കിട്ടാതെ വരികയാണെങ്കിൽ മാത്രം അന്യ കുട്ടികളെ ദത്തെടുക്കാം.
ഒരിക്കൽ ചൂരൽ മുറിഞ്ഞ ആളെ ഒരു കാരണവശാലും തെരഞ്ഞെടുത്തുകൂട.
ശിവരാത്രി നാളിൽ രാവിടെ കുത്തിയോട്ട വഴിപാടുകാരന്റെ ഭവനത്തിൽ മാതാപിതാക്കൾ കുട്ടികളെ ഗണപതിഹോമത്തിൽ പങ്കെടുപ്പിച്ച് ആശാന്മാരും വഴിപാടുകാരുമൊത്ത് ക്ഷേത്രത്തിലെത്തി ക്ഷേത്രക്കുളത്തിൽ സ്നാനം ചെയ്യിച്ച് കുട്ടികളെ ചുവന്ന വസ്ത്രം ധരിപ്പിച്ച് ദേവീദർശനം നടത്തുന്നു.
തുടർന്ന് മേൽശാന്തിക്ക് ദക്ഷിണനൽകി മാലവാങ്ങി കുട്ടികളെ അണിയിക്കുന്നു.
കുട്ടികളും വഴിപാടുകാരും ചേർന്ന് ക്ഷേത്രത്തിനു വലം വച്ച് ഉപദേവതകളെ തൊഴുതുവന്ന് കുട്ടികളെക്കൊണ്ട് മാതാപിതാക്കൾക്കും ആശാന്മാർക്കും ദക്ഷിണനൽകി കുട്ടികളെ സ്വീകരിക്കുന്നു.
ഈ ചടങ്ങാണ് ദത്തെടുക്കൽ.
കുട്ടികളെയും കൊണ്ട് കെട്ടുകാഴ്ചാ നിർമ്മാണസ്ഥാനത്തെത്തി (കുതിരമൂട്ടിൽ) ദക്ഷിണ സമർപ്പിച്ച് കരനാഥന്മാരോട് തന്റെ വഴിപാട് മംഗളകരമാക്കിതരാൻ അപേക്ഷിക്കുന്നു.
കുത്തിയോട്ടം അനുഷ്ഠാനം
ശിവരാത്രി നാളിൽ വഴിപാടുകാരന്റെ ഭവനത്തിൽ നിന്ന് കുട്ടികളെ ക്ഷേത്രദർശനം നടത്തിച്ച് വന്നശേഷം ആശാന്മാർക്ക് കൈമാറുന്നു.
വഴിപാടുകാരന്റെ വീട് ഈ ദിവസങ്ങളിൽ ശുദ്ധമായിരിക്കണം.
കുത്തിയോട്ടഭവനങ്ങളിൽ പ്രത്യേകം തയ്യാറാക്കിയ മണ്ഡപത്തിൽ ദേവിയെ പത്മമിട്ട് ഒരു പീഠത്തിൽ ആവാഹിച്ചിരുത്തി ഒരു വാളും വെച്ചു പൂജ ചെയ്യുന്നു.
ഗണപതി പൂജ ചെയ്ത ശേഷം പന്ത്രണ്ട് വിളക്കുകൾ സ്ഥാപിക്കുന്നു.
ഇത് പന്ത്രണ്ട് രാശികളെ പ്രതിനിഥാനം ചെയ്യുന്നു.
വിളക്ക് കൊളുത്തിയശേഷം ആശാന്മാർ കുട്ടികളെ ആരതി ഉഴിഞ്ഞ് മാലയിടീച്ച് കുത്തിയോട്ടകളത്തിലേക്ക് ആനയിക്കുന്നു.
കുത്തിയോട്ട ആശാന്മാർ കുത്തിയോട്ട പ്പാട്ടും ചുവടുകളും ഈ കുട്ടികളെ പരിശീലിപ്പിക്കുന്നു എന്നാണ് സങ്കല്പം.
ഗണപതി മണ്ഡപത്തിൽ വിളക്ക് വെക്കുമ്പോൾ ഭദ്രദീപം, ബ്രഹ്മാവിഷ്ണു മഹേശ്വ്രരന്മാർ, അഷ്ടദിക്പാലകന്മാർ, സർപ്പദൈവങ്ങൾ, പിതൃക്കൾ, ഉപാസനാമൂർത്തി എന്നിവർക്കും സങ്കല്പത്തിൽ വിളക്കൊരുക്കണം.
കൂടാതെ നിലത്ത് ചാണകം മെഴുകി അരിപ്പൊടി, കുങ്കുമം, കരിപ്പൊടി, മഞ്ഞൾപൊടി, എന്നിവ കൊണ്ട് കളം വരച്ച് അതിനുചുട്ടും വാഴപ്പോളകൾ വച്ച് കുരുത്തോല മുറിച്ചു കുത്തി കളത്തിന്റെ മദ്ധ്യഭാഗത്തായി  നെല്ല് നിറച്ച് പറവെച്ച് അതിൽ തെങ്ങിൻപൂക്കുല കുത്തിനിർത്തിയാണ് കളമൊരുക്കുന്നത്.
പണ്ട് പട്ടും കുരുത്തോലയുമായിരുന്നു ചുവടാശാന്മാർ അണിഞ്ഞിരുന്നത്.
1106ൽ മുതുകുളം പരമേശ്വരൻപിള്ള, പുന്നൂർ വേലായുധൻ പിള്ള, വെന്നിയിൽ ശങ്കരപ്പിള്ള, കടവൂർ മാധവൻപിള്ള തുടങ്ങിയ ആശാന്മാർ അത് തോർത്തുമുണ്ടാക്കി.
ഇന്ന് ഉപയോഗിക്കുന്ന കച്ചയും മുണ്ടും കൊല്ലവർഷം 1174ൽ ശ്രീലളിതാംബിക കുത്തിയോട്ടസൈതിയാണ് രൂപകല്പന ചെയ്തത്.
ദേവിസ്തുതികളും ദേവിമഹാത്മ്യം കഥയുമാണ് കളത്തിൽ ആദ്യം പാടുന്നത്.
കിരാതം, ബാണയുദ്ധം, ദക്ഷയാഗം, കുചേലവൃത്തം, കാളിയമർദ്ദനം, നൈഷധം, ശാകുന്തളം ദാരികവധം, അയ്യപ്പചരിതം തുടങ്ങി പുരാണകഥകളും, കെട്ടുകാഴ്ചാ വിവരണങ്ങളും കുമ്മിപാട്ടുകളും പാടാറുണ്ട്.
കുത്തിയോട്ടത്തിന്റെ അവസാനദിവസമായ രേവതിനാളിൽ രാത്രിയിൽ ഭക്തർക്ക് പവഴിപാട് സമർപ്പിക്കാൻ ക്ഷണിക്കുന്ന പൊലിവുപാട്ടുകൾ പാടുന്നു.
പിന്നീട് മംഗളം പാടി ഏഴുരാത്രികളിൽ ഭക്തിയിലാറാടിച്ച ചടങ്ങു അവസാനിപ്പിച്ച് അശ്വതി നാളിൽ കരക്കാർക്ക് സദ്യ നൽകുന്നു.
പിന്നീറ്റ് കോതുവെട്ട് എന്ന ചടങ്ങാണ് കോതുവെട്ട്
അശ്വതി നാളിൽ സദ്യക്ക് ശേഷം സന്ധ്യക്ക്‌ മുമ്പായി കുത്തിയോട്ട കുട്ടികളെ പച്ചോല മെടഞ്ഞ് അതിലിലുത്തി അവരുടെ തലമുടി  പ്രത്യേകരീതിയിൽ മുറിക്കുന്ന ചടങ്ങാണ് കോതുവെട്ട്.
അതിനുശേഷം കുട്ടിയെ വാഴയിലയിൽ നിർത്തി മഞ്ഞൾ കലക്കിയ വെള്ളത്തിൽ വേപ്പിലയിട്ട് അവരുടെ ദേഹത്ത് ധാരകോരുന്നു.
പിന്നീട് ബാലകരെ  പാളകൊണ്ടുള്ള പാദുകമണിയിച്ച് മറ്റാരും സ്പർശിക്കാതെ വായ്ക്കുരവയിട്ട് കുത്തിയോട്ടമണ്ഡപത്തിലേക്ക് ആനയിച്ച് അലക്കി വെളുപ്പിച്ച വെള്ളത്തുണിയിൽ ഇരുത്തുന്നു.
തുടർന്ന് വഴിപാടുകാരനും ഭക്തരും ചുറ്റുമിരുന്ന് പുലരും വരെ ഭഗവതീസ്തുതികൾ പാടുന്നു.
=സമർപ്പണം കുത്തിയോട്ട പാട്ടുകൾ കുത്തിയോട്ടപ്രസാദം കുത്തിയോട്ടക്കളരികൾ ശ്രീ രാജരാജേശ്വരി കുത്തിയോട്ട സമിതി, ഈരേഴ വടക്ക് ശ്രീദേവിവിലാസം കുത്തിയോട്ട സമിതി, ഈരെഴ വടക്ക്, ചെട്ടിക്കുളങ്ങര ശ്രീ ബാലഭദ്ര കുത്തിയോട്ട സമിതി, കണ്ടിയൂർ ശൈലനന്ദിനി കുത്തിയോട്ട സമിതി ശ്രീഭദ്ര കുത്തിയോട്ട സമിതി ഓം ശക്തി കുത്തിയോട്ട സമിതി, കടവൂർ ശിവരഞ്ജനി കുത്തിയോട്ട സമിതി,പൊന്നേഴ ശ്രീ ലളിതാംബിക കുത്തിയോട്ട സമിതി, ചെട്ടികുളങ്ങര കൈതതെക്ക് കുത്തിയോട്ടസംഘം, കൈത തെക്ക്.
ശ്രീദേവി കുത്തിയോട്ട സമിതി, ആഞ്ഞിലിപ്ര പരിശീലനം
പ്രത്യേക രീതിയിൽ ചിട്ടപ്പെടുത്തിയ പാട്ടുകൾ കുത്തിയോട്ടത്തിനു പാടുന്നു. 'തന്നനാ താനനാ' എന്ന രീതിയിലുള്ള ഈ പാട്ടുകൾ മധ്യതിരുവിതാംകൂർകാർക്ക് പരിചിതമാണ്.
ആദ്യകാലത്ത് ഈ കലാരൂപം ചെട്ടികുളങ്ങരയുടെ പരിസരപ്രദേശങ്ങളിൽ മാത്രം ഒതുങ്ങി നിന്നിരുന്നു.
എന്നാൽ പിന്നീട് മറ്റു വിദൂര സ്ഥലങ്ങളിലും ഉള്ള ആളുകൾ ഈ വഴിപാട് നടത്തുവാൻ തുടങ്ങി.
അങ്ങനെ മറ്റ് സ്ഥലങ്ങളിലേക്കും ഇതു വ്യാപിക്കുവാൻ തുടങ്ങി.
കുത്തിയോട്ടക്കുമ്മി
കുത്തിയോട്ടത്തിനുപയോഗിക്കുന്ന പ്രത്യേകമായി ചിട്ടപ്പെടുത്തിയ പാട്ടുകളെ കുത്തിയോട്ടക്കുമ്മികൾ എന്നു പറയുന്നു.
ആദ്യകാലങ്ങളിൽ കുമ്മിരീതിയിലുള്ള പാട്ടുകൾ ഉണ്ടായിരുന്നില്ല.
കുത്തിയോട്ടത്തിന് ദ്രുത രീതിയിലുള്ള ചലനങ്ങൾ നൽകുവാനായി പിന്നീട് കുമ്മിശൈലിയിലുള്ള പാട്ടുകൾ കൂടി ഉണ്ടായി.
ഈ പാട്ടുകൾ പ്രധാനമായും പരാശക്തിയുടെ മാഹാത്മ്യങ്ങളെ പ്രകീർത്തിച്ചു കൊണ്ടുള്ളതാണ്.
കുത്തിയോട്ടപാട്ടുകളെ ജനപ്രിയമാക്കുന്നതിൽ നിർണ്ണായക പങ്കു വഹിച്ച കലാകാരനാണ് വിജയരാഘവക്കുറുപ്പ്.
അവലംബം ↑ http://mathrubhumi.info/static/vinodam/story.php?id=2056 cat=6 sub=52%5Bപ്രവർത്തിക്കാത്ത+കണ്ണി%5D ↑ ↑ https://www.thenewsminute.com/article/kerala-high-court-stops-temple-conducting-controversial-ritual-chooral-muriyal-76807 ↑ http://www.kairalinewsonline.com/2018/02/27/163855.html ↑ www.chettikulangara.org/php/chtKuthiyottam.php ↑ http://www.attukaldevi.com/pl/attukal-pongala-festival.htm ↑ കുത്തിയോട്ടം- ഓണാട്ടുകരയുടെ കല, വിദ്യാർത്തി പ്രൊജക്റ്റ്, മലയാളവിഭാഗം, 2014 പുറത്തേക്കുള്ള കണ്ണികൾ
കല്ലർ ഇംഗ്ലീഷ് വിലാസം https://ml.wikipedia.org/wiki/Kallar
പാലക്കാട്‌ ജില്ലയിലെ എലപ്പുള്ളി പഞ്ചായത്തിൽ അധിവസിച്ചു വരുന്ന തമിഴ്‌ ഭാഷാ ന്യൂനപക്ഷമായ ഒരു സമുദായമാണ്‌ കല്ലർ അഥവാ ഇശനാട്ട് കല്ലർ .
കല്ലർ, ഇശനാട്ട് കല്ലർ ഉൾപ്പെടെയുളള കല്ലൻ സമുദായത്തേയും മറ്റ് പിന്നോക്ക വിഭാഗങ്ങളുടെ പട്ടികയിൽ കേരള സർക്കാർ ഉൾപ്പെടുത്തിയിട്ടുണ്ട്.
സംസ്ഥാന എസ്‌.
ബി.സി. പട്ടികയിൽ ഈ സമുദായത്തെ കല്ലർ അഥവാ ഇശനാട്ട് കല്ലർ എന്ന പേരിൽ ഇനം നമ്പർ 32 ആയി ഉൾപ്പെടുത്തിയിട്ടുണ്ട്.
കൂടാതെ തമിഴ്നാട്‌ സർക്കാരിന്റെ സംസ്ഥാന ഒ.ബി.സി. പട്ടികയിലും തമിഴ്‌നാട്‌ സംസ്ഥാനത്തിനായുള്ള കേന്ദ്ര ഒ.ബി.സി. പട്ടികയിലുംഈ വിഭാഗത്തെ ഉൾപ്പെടുത്തിയിട്ടുണ്ട്‌.
കല്ലർ അഥവാ ഇശനാട്ട് കല്ലർ വിഭാഗങ്ങളുടെ സാമൂഹ്യാവസ്ഥ മറവർ , അകമുദയർ എന്നീ വിഭാഗങ്ങളുടേതിന്‌ സമാനമാണെന്നും ഇവരെല്ലാം കാർഷികവൃത്തിയുമായി ബന്ധപ്പെട്ട കൂലിവേലയും ദിവസക്കൂലിയും ചെയ്താണ്‌ ജീവിക്കുന്നതെന്നും സംസ്ഥാന പിന്നാക്ക വിഭാഗ കമ്മീഷൻ കണ്ടെത്തിയിട്ടുണ്ട്.
ഇനം നമ്പർ 29 ബി ആയാണ് ഈ സമുദായങ്ങളെ പട്ടികയിൽ ഉൾപ്പെടുത്തിയിട്ടുളളത്.
2025 ജനുവരിയിലെ മന്ത്രിസഭ യോഗത്തിലാണ് ഒബിസി പട്ടിക പുതുക്കിക്കൊണ്ടുളള തീരുമാനം വന്നത്.
അവലംബം ↑ https://ia600108.us.archive.org/31/items/kallar-kallan-obc-caste-1-2025-bcdd/Kallar%20Kallan%20OBC%20Caste%201%202025%20BCDD.pdf
ടെയിൽ‌വിൻഡ് സി‌എസ്‌എസ് ഇംഗ്ലീഷ് വിലാസം https://ml.wikipedia.org/wiki/Tailwind_CSS
ടെയിൽ‌വിൻഡ് സി‌എസ്‌എസ് ഒരു ഓപ്പൺ സോഴ്‌സ് സിഎസ്എസ് ഫ്രെയിംവർക്കാണ്.
മറ്റ് ഫ്രെയിംവർക്കുകൾ, ഉദാഹരണത്തിന്, ബൂട്ട്സ്ട്രാപ്പ് പോലുള്ള ഫ്രെയിംവർക്കുകളിൽ, നിങ്ങൾ പറഞ്ഞിരിക്കുന്ന സ്റ്റൈലുകൾ (ബട്ടൺ, നാവിഗേഷൻ ബാർ, ഫോം ഫീൽഡുകൾ തുടങ്ങിയവ) നേരത്തെ നിർവചിച്ചിരിക്കുന്നു.
നിങ്ങൾക്ക് അതൊക്കെ ഉപയോഗിക്കാൻ മാത്രമേ കഴിയൂ.
എന്നാൽ, ടെയിൽവിൻഡ് എന്ന് പറഞ്ഞാൽ, നിങ്ങൾക്ക് ഒരു ബട്ടൺ എങ്ങനെ കാണിക്കണം എന്ന് വ്യക്തമാക്കിയിട്ടില്ല.
ഇവിടെ വരുന്ന "യുട്ടിലിറ്റി" (utility) ക്ലാസുകൾ, ഓരോ വ്യക്തമായ സ്റ്റൈലിന് (ഉദാഹരണത്തിന്, ബോർഡർ നിറം, പാഡ്‌ഡിങ്, ടെക്സ്റ്റ് വലുപ്പം, ഫോണ്ടിന്റെ നിറം) ഓരോ ക്ലാസ് ഉപയോഗിച്ച് മാറ്റങ്ങൾ ചെയ്യാനാകും.
ഈ ഉപയോഗം ക്ലാസുകൾ ഓരോ ചെറിയ സ്റ്റൈലുകൾ (ഉദാഹരണത്തിന്, നിറം, വലുപ്പം, ബോർഡർ-റേഡിയസ്) നിയന്ത്രിക്കുന്നവയാണ്.
നമുക്ക് ഈ ക്ലാസുകൾ ചേർത്ത് ഓരോ ഘടകത്തിനും നമ്മുടെ ആവശ്യത്തിന് അനുയോജ്യമായ സ്റ്റൈൽ നൽകാം.
അതിനാൽ, ടെയിൽ‌വിൻഡ് സി‌എസ്‌എസ് കൂടുതൽ സ്വാതന്ത്ര്യവും ഫ്ലെക്സിബിലിറ്റിയും നൽകുന്നു, എന്നാൽ ചിലപ്പോൾ അധിക കോഡ് എഴുതേണ്ടിവരാം .
മറ്റ് പരമ്പരാഗത സിസ്റ്റങ്ങളിൽ, ഒരു ക്ലാസ് മെസേജ്-വാർണിംഗ് ഉണ്ടായിരിക്കും, അത് ഒരു മഞ്ഞ പശ്ചാത്തല നിറവും ബോൾഡ് ടെക്സ്റ്റും പ്രയോഗിക്കും.
ടെയിൽവിൻഡിൽ ഇതേ ഫലം ലഭിക്കാൻ, ലൈബ്രറി സൃഷ്ടിച്ച ഒരു കൂട്ടം ക്ലാസുകൾ പ്രയോഗിക്കേണ്ടതുണ്ട്: `bg-yellow-300` ഉം `font-bold` ഉം.
`bg-yellow-300` എന്നത് മഞ്ഞ നിറത്തിലുള്ള പശ്ചാത്തലം നൽകുന്നു, അതേസമയം `font-bold` ടെക്സ്റ്റിനെ ബോൾഡ് ആക്കുന്നു.
2024 ആഗസ്റ്റ് 5-നു ടെയിൽവിൻഡിന് ഗിറ്റ്ഹബ്ബിൽ 81,000-ൽ അധികം സ്റ്റാർസ് ഉണ്ട് .
ടെയിൽവിൻ സിഎസ്എസ് ഒരു യുട്ടിലിറ്റി-ഫസ്റ്റ് സിഎസ്എസ് (utility-first CSS) ഫ്രെയിംവർക്കാണ്("യുട്ടിലിറ്റി-ഫസ്റ്റ് സിഎസ്എസ്" എന്നത്, സിഎസ്എസ് ക്ലാസുകൾ ഉപയോഗിച്ച് ചെറിയ, പുനരുപയോഗിക്കാവുന്ന സ്റ്റൈലുകൾ നിർമ്മിക്കുന്ന തത്വമാണ്. ഇതിൽ ഓരോ സിഎസ്എസ് ക്ലാസും ഒരു പ്രത്യേക സ്റ്റൈൽ മാത്രമേ നൽകൂ, ഉദാഹരണത്തിന്, `text-center`, `bg-blue-500`, `p-4` പോലുള്ള ക്ലാസുകൾ. ഇത് ഉപയോഗിച്ച്, നമുക്ക് ഏത് ഘടകത്തിനു വേണ്ടിയും ആവശ്യമായ സ്റ്റൈലുകൾ ചേർക്കാൻ കഴിയും, ഇത് കൂടുതൽ കസ്റ്റമൈസബിളും, ഫ്ലെക്‌സിബിളുമായ വെബ്സൈറ്റ് ഡിസൈനുകൾ ഉണ്ടാക്കാൻ സഹായിക്കുന്നു), അതായത് ഓരോ സ്റ്റൈലും ചെറിയ ക്ലാസുകൾ ആയി ആയിരിക്കും.
ഇത് അനുസരിച്ച്, നിങ്ങൾക്ക് ഓരോ ഘടകത്തിനും അനുസരിച്ച് പ്രത്യേകമായി ക്ലാസുകൾ ചേർത്ത് സെറ്റിംഗ് ചെയ്യാം.
ഇതിന്റെ പ്രധാന ലക്ഷ്യം നിങ്ങൾക്ക് കൂടുതൽ ഫ്ലെക്‌സിബിളായും, കസ്റ്റമൈസുചെയ്യാവുന്ന ഡിസൈൻ സൃഷ്‌ടിക്കാൻ സഹായിക്കുക എന്നതാണ്.
താഴെ ഒരു കോഡിംഗ് ഉദാഹരണം നൽകുന്നു: !
DOCTYPE html html lang = "ml" head meta charset = "UTF-8" meta name = "viewport" content = "width=device-width, initial-scale=1.0" title Utility - First CSS Example /title link href = "https://cdn.jsdelivr.net/npm/tailwindcss@2.0.3/dist/tailwind.min.css" rel = "stylesheet" /head body class = "bg-gray-100" div class = "max-w-sm mx-auto my-10 p-6 bg-white shadow-lg rounded-lg" h1 class = "text-2xl font-bold text-center text-gray-800" സ്വാഗതം !
/h1 p class = "text-center text-gray-600 mt-4" ഇത് ഒരു ** Utility - First CSS ** ഉദാഹരണം ആണ് .
/p button class = "mt-6 w-full bg-blue-500 text-white py-2 rounded hover:bg-blue-700" ക്ലിക്കുചെയ്യുക /button /div /body /html ഈ കോഡിന്റെ വിശദീകരണം bg-gray-100, text-2xl, text-center തുടങ്ങിയ ക്ലാസുകൾ ഉപയോഗിച്ച് പശ്ചാത്തലം, ഫോണ്ട് വലിപ്പം, തത്സമയം ടെക്സ്റ്റ് സെന്റർ ചെയ്യുക മുതലായവ ഉൾപ്പെടുന്നു.
p-6, my-10, shadow-lg, rounded-lg എന്നിവ ഉപയോഗിച്ച് പാഡിംഗ്, മാർജിൻ, ഷാഡോ, ബോർഡർ-റേഡിയസ് (border-radius) എന്നിവ കസ്റ്റമൈസ് ചെയ്തിരിക്കുന്നു.
ബട്ടണിന്റെ നിറം, ഹോവറിംഗ്, പാഡിംഗ് ആക്വറസി എന്നിവ യുട്ടിലിറ്റി-ഫസ്റ്റ് സിഎസ്എസ് വഴി എളുപ്പത്തിൽ ക്രമീകരിച്ചിരിക്കുന്നു.
ഈ കോഡ് നിങ്ങളുടെ എച്ച്ടിഎംഎൽ പേജിൽ ടെയിൽവിൻഡ് സിഎസ്എസ് ഉപയോഗിച്ച് ഒരു സിമ്പിൾ ഡിസൈൻ സൃഷ്‌ടിക്കാൻ സഹായിക്കും.
യൂട്ടിലിറ്റി ക്ലാസുകൾ
യൂട്ടിലിറ്റി-ഫസ്റ്റ് എന്നത് ടെയിൽവിൻഡ് സിഎസ്എസിൽ ഉപയോഗിക്കുന്ന ഒരു രീതി ആണ്, അതിൽ ഓരോ സ്റ്റൈലിനും പ്രത്യേക ക്ലാസുകൾ ഉണ്ടാകും.
ഇതിലൂടെ, ഓരോ ഭാഗവും എളുപ്പത്തിൽ സജ്ജമാക്കാം, ഒരു പ്രത്യേക സിഎസ്എസ് കോഡ് എഴുതേണ്ട ആവശ്യം ഇല്ല.
ഇതു കൊണ്ട് ഡിസൈൻ ചെയ്യൽ വേഗത്തിലും എളുപ്പത്തിലും ചെയ്യാൻ സാധിക്കുന്നു .
സാധാരണയായി, ഒരു ബട്ടൺ, പാനൽ, മെനു, ടെക്സ്റ്റ് ബോക്സ് പോലുള്ള കംപോണന്റുകൾക്ക് ക്ലാസുകൾ സൃഷ്‌ടിച്ച് അവയ്‌ക്കായി സ്റ്റൈലുകൾ നൽകാറാണ് ഉള്ളത്.
എന്നാൽ, ടെയിൽവിൻഡിൽ സ്റ്റൈലുകൾക്ക് പ്രത്യേക ക്ലാസുകൾ ഉണ്ടാക്കുന്നു, ഉദാഹരണത്തിന് പച്ച നിറം, ശക്തമായ ഫോണ്ട്, വലിയ അക്ഷരങ്ങൾ, സെന്റർ ചെയ്യൽ തുടങ്ങിയവ.
ഈ ക്ലാസുകൾ യൂട്ടിലിറ്റി ക്ലാസുകൾ എന്ന് അറിയപ്പെടുന്നു.
ടെയിൽവിൻഡ് സിഎസ്എസിൽ നിരവധി യൂട്ടിലിറ്റി ക്ലാസുകൾ ഉണ്ട്, ഇത് പല സിഎസ്എസ് പ്രോപ്പർട്ടികളും നിയന്ത്രിക്കാൻ സാധിക്കുന്നു.
ഉദാഹരണത്തിന്, നിറങ്ങൾ, ബോർഡർ, ഡിസ്‌പ്ലേ ടൈപ്പ്, ഫോണ്ട് സൈസ്, ഫോണ്ട്, ലേഔട്ട്, ഷാഡോ തുടങ്ങിയവ.
ഈ ക്ലാസുകൾ ഉപയോഗിച്ച് ഏത് കംപോണന്റിലും സൃഷ്‌ടിച്ച സ്റ്റൈലുകൾ എളുപ്പത്തിൽ നിയന്ത്രിക്കാം.
ഉദാഹരണം: യെല്ലോ നോട്ടീസ് റിസൾട്ട് കോഡ് div class = "m-4 p-4 bg-yellow-200 font-bold rounded-lg" p Please be careful when feeding the birds.
/ p / div ക്ലാസ്സസ് ടെയിൽവിൻഡ് സിഎസ്എസിന് തുല്ല്യമായത് m-4 margin : 1rem ; p-4 padding : 1rem ; bg-yellow-200 background-color : rgb ( 254 240 138 ); font-bold font-weight : 700 ; rounded-lg border-radius : 0 .
5rem ; വകഭേദങ്ങൾ
ടെയിൽവിൻഡ് വിവിധ സ്‌ക്രീൻ വലുപ്പങ്ങൾക്ക് അനുസരിച്ച് റെസ്പോൺസിവ് ഇന്റർഫേസ് രൂപകൽപന ചെയ്യുന്നതിനായി മീഡിയ ക്വറിയിലൂടെ ചില അവസ്ഥകളിൽ മാത്രം യൂറ്റിലിറ്റി ക്ലാസ് പ്രയോഗിക്കാനുള്ള സൗകര്യം നൽകുന്നു.
ഇത് വേരിയന്റുകളായി അറിയപ്പെടുന്നു.
ചെറിയ സ്ക്രീനുകൾ, ഇടത്തരം സ്ക്രീനുകൾ, വലിയ സ്ക്രീനുകൾ എന്നിവയ്ക്കായി വ്യത്യസ്ത ഡിസ്‌പ്ലേ ക്രമങ്ങൾ സൃഷ്‌ടിക്കാൻ ഈ വേരിയന്റുകൾ സഹായിക്കുന്നു .
ടെയിൽവിൻഡിൽ ഒരു എലമെന്റിന്റെ വ്യത്യസ്ത നിലകളിൽ വേണ്ടിടങ്ങളിൽ പ്രയോഗിക്കാൻ കഴിയുന്നവയും ഈ വേരിയന്റുകളിൽ ഉണ്ട്, ഉദാഹരണത്തിന്, hover: (ഹോവർ ചെയ്താൽ), focus: (കീബോർഡ് തിരഞ്ഞെടുക്കുമ്പോൾ), active: (ഉപയോഗത്തിലായിരിക്കുമ്പോൾ) , അല്ലെങ്കിൽ ബ്രൗസർ അല്ലെങ്കിൽ ഓപ്പറേറ്റിംഗ് സിസ്റ്റം ഡാർക്ക് മോഡ് ഉപയോഗിക്കുമ്പോൾ.
ടെയിൽവിൻഡ് വേരിയന്റുകൾ, എലമെന്റിന്റെ വ്യത്യസ്ത നിലകളിൽ (ഹോവർ, ഫോക്കസ്, ആക്ടീവ്, ഡാർക്ക് മോഡ്) സ്റ്റൈലുകൾ മാറ്റാൻ സഹായിക്കുന്നു .
വേരിയന്റ്സ് (Variants) എന്നത് രണ്ട് ഭാഗങ്ങളായി തിരിച്ചിരിക്കും: ഒരു നിബന്ധനയും, ആ നിബന്ധന പാലിച്ചാൽ ഉപയോഗിക്കുന്ന ക്ലാസ്സും.
ഉദാഹരണത്തിന്, "md:bg-yellow-400" എന്നത്, സ്ക്രീൻ വലുപ്പം "md" (മിഡിയം) ന് ശരാശരി ആയിരിക്കുകയാണെങ്കിൽ "bg-yellow-400" എന്ന ക്ലാസ് പ്രയോഗിക്കും.
ഇത്, വ്യത്യസ്ത സ്ക്രീൻ വലുപ്പങ്ങൾ അനുസരിച്ച് ഡിസൈൻ മാറാനുള്ള മാർഗമാണ്.
"md" എന്നത്, "m" അഥവാ മിഡിയം സ്ക്രീൻ സൈസിനെ പറ്റി പറയുന്നു.
ഈ രീതിയിൽ, വേരിയന്റുകൾ വെബ് സൈറ്റ് റെസ്പോൺസീവ് ആക്കാൻ സഹായിക്കുന്നു("റെസ്പോൺസീവ്" എന്നത് ഒരു വെബ് ഡിസൈൻ സങ്കല്പമാണ്, അതിന്റെ ആശയം വെബ് പേജുകൾ വിവിധ ഡിവൈസുകളിൽ (നോട്ട്ബുക്ക് കമ്പ്യൂട്ടറുകൾ, ടാബ്ലറ്റുകൾ, ഡെസ്ക്ടോപ്പുകൾ) മികച്ച രീതിയിൽ കാണപ്പെടുകയും പ്രവർത്തിക്കുകയും ചെയ്യുന്നതാണ്.
റെസ്പോൺസീവ് ഡിസൈൻ ഉപയോഗിച്ച്, വെബ് പേജ് അല്ലെങ്കിൽ ആപ്പ് ഓട്ടോമാറ്റിക്കായി ഡിവൈസ് സ്ക്രീൻ സൈസ് അനുസരിച്ച് ക്രമീകരിക്കപ്പെടുന്നു.
ഇത് ഉപയോക്തൃ അനുഭവം മെച്ചപ്പെടുത്താൻ സഹായിക്കുന്നു, കാരണം സ്ക്രീൻ സൈസ് അനുസരിച്ച് പേജ് ഉള്ളടക്കം എളുപ്പത്തിൽ വായിക്കാൻ, നാവിഗേറ്റ് ചെയ്യാൻ സാധിക്കുന്നു).
മാറ്റെയിസ് ഡി ലിഗ്റ്റ്
സീരി അ ക്ലബ് യുവന്റസ് , നെതർലാന്റ്സ് ദേശീയ ഫുട്ബോൾ ടീം എന്നിവയിൽ പ്രതിരോധനിരയിൽ കളിക്കുന്ന ഒരു ഡച്ച് പ്രൊഫഷണൽ ഫുട്ബോൾ കളിക്കാരനാണ് മാറ്റെയിസ് ഡി ലിഗ്റ്റ് (ഡച്ച് ഉച്ചാരണം: [mɑˈtɛis də ˈlɪxt]; ജനനം: 12 ഓഗസ്റ്റ് 1999).
2016 സെപ്റ്റംബർ 21 ന്, വില്ലെം II ക്ലബ്ബിനെതിരെ നടന്ന മത്സരത്തിൽ ഡി ലിഗ്റ്റ് അയാക്‌സിന്റെ സീനിയർ ടീമിൽ അരങ്ങേറ്റം കുറിച്ചു.
ആ മത്സരത്തിന്റെ ഇരുപത്തിയഞ്ചാം മിനിറ്റിൽ ഗോൾ നേടിയ അദ്ദേഹം ക്ലാരൻസ് സീഡോർഫിന് പിന്നിൽ രണ്ടാമത്തെ ഏറ്റവും പ്രായം കുറഞ്ഞ ഗോൾ സ്‌കോററായി.
2017 മെയ് 24 ന്, യുവേഫ യൂറോപ്പ ലീഗ് ഫൈനലിൽ മാഞ്ചസ്റ്റർ യുണൈറ്റഡിനെതിരെ കളത്തിൽ ഇറങ്ങിയപ്പോൾ ഒരു പ്രധാന യൂറോപ്യൻ ഫൈനലിൽ കളിച്ച ഏറ്റവും പ്രായം കുറഞ്ഞ കളിക്കാരൻ (17 വയസും 285 ദിവസവും) എന്ന നേട്ടം കൈവരിച്ചു.
2018  ഡിസംബർ 17 ന്, ഡി ലിഗ്റ്റ് ഗോൾഡൻ ബോയ് അവാർഡ് നേടി, ഈ പുരസ്‌കാരം നേടുന്ന ആദ്യത്തെ പ്രതിരോധക്കാരനായി.
അടുത്ത സീസണിൽ, രണ്ട് ആഭ്യന്തര കിരീടങ്ങൾ നേടാനും, യുവേഫ ചാമ്പ്യൻസ് ലീഗിന്റെ സെമി ഫൈനലിലെത്താനും ഡി ലിഗ്റ്റ് അയാക്സിനെ സഹായിച്ചു.
അദ്ദേഹത്തിന്റെ പ്രകടനം ഡി ലിഗ്റ്റിനെ സീരി അ ക്ലബ് യുവന്റസിലേക്ക് മാറാൻ സഹായിക്കുകയും, 2019 ൽ അവരോടൊപ്പം കോപ ട്രോഫി നേടുകയും ചെയ്തു.
2017 ൽ, ഡി ലിഗ്റ്റ് തന്റെ 17 ആം വയസ്സിൽ നെതർലാൻഡിനായി അരങ്ങേറ്റം കുറിച്ച്, 1931 ന് ശേഷം ദേശീയ ടീമിനായി ആരംഭിക്കുന്ന ഏറ്റവും പ്രായം കുറഞ്ഞ കളിക്കാരനായി.
{updated|match played 8 March 2020}} Appearances and goals by club, season and competition Club Season League National Cup Europe 1 Other Total Division Apps Goals Apps Goals Apps Goals Apps Goals Apps Goals Jong Ajax 2016–17 Eerste Divisie 17 1 — — — 17 1 Ajax 2016–17 Eredivisie 11 2 3 1 9 0 — 23 3 2017–18 Eredivisie 33 3 2 0 4 0 — 39 3 2018–19 Eredivisie 33 3 5 1 17 3 — 55 7 Total 77 8 10 2 30 2 0 0 117 13 യുവന്റസ് 2019–20 സീരി അ 20 2 2 0 5 0 0 0 27 2 Career total 114 11 12 2 35 2 0 0 161 16
അന്താരാഷ്ട്ര മത്സരങ്ങൾ പുതുക്കിയത്: match played 19 November 2019 National team Year Apps Goals Netherlands 2017 3 0 2018 10 0 2019 10 2 Total 23 2 അന്താരാഷ്ട്ര ഗോളുകൾ പുതുക്കിയത്: match played 19 November 2019.
Netherlands score listed first, score column indicates score after each De Ligt goal.
International goals by date, venue, cap, opponent, score, result and competition No. Date Venue Cap Opponent Score Result Competition Ref. 1 24 March 2019 Johan Cruyff Arena , Amsterdam , Netherlands 15 ജെർമനി 1 –2 2–3 UEFA Euro 2020 qualification 2 6 June 2019 Estádio D. Afonso Henriques , Guimarães , Portugal 16 ഇംഗ്ലണ്ട് 1 –1 3–1 ( a.e.t. ) 2019 UEFA Nations League Finals ബഹുമതികൾ
അയാക്സ് എറെഡിവിസി : 2018–19 കെ‌എൻ‌വി‌ബി കപ്പ് : 2018–19 യുവേഫ യൂറോപ്പ ലീഗ് : റണ്ണേഴ്സ് അപ്പ് 2016–17
നെതർലാന്റ്സ് യുവേഫ നേഷൻസ് ലീഗ് റണ്ണർഅപ്പ്: 2019
വ്യക്തിഗത ബഹുമതികൾ എബിഎൻ ആംറോ ഫ്യൂച്ചർ കപ്പിലെ മികച്ച കളിക്കാരൻ: 2015 കോപ ആംസ്റ്റർഡാമിലെ മികച്ച കളിക്കാരൻ: 2015 അയാക്സ് ടാലന്റ് ഓഫ് ദി ഫ്യൂച്ചർ (സജാക്ക് സ്വാർട്ട് അവാർഡ്) : 2016 അയാക്സ് ടാലന്റ് ഓഫ് ദ ഇയർ (മാർക്കോ വാൻ ബാസ്റ്റൺ അവാർഡ്) : 2018 യുവേഫ യൂറോപ്പ ലീഗ് സ്ക്വാഡ് ഓഫ് സീസൺ: 2016–17 യുവേഫ ചാമ്പ്യൻസ് ലീഗ് സ്ക്വാഡ് ഓഫ് സീസൺ: 2018–19 എറെഡിവിസി ടീം ഓഫ് ദ ഇയർ: 2017–18, 2018–19 ഡച്ച് ഫുട്ബോൾ ടാലന്റ് ഓഫ് ദ ഇയർ : 2017–18 ഡച്ച് ഫുട്ബോൾ ഓഫ് ദ ഇയർ : 2018–19 ഗോൾഡൻ ബോയ് : 2018 മികച്ച ഫിഫ പുരുഷ കളിക്കാരൻ : 2019 (ഒമ്പതാം സ്ഥാനം) ഫിഫ ഫിഫ്പ്രോ വേൾഡ് 11 : 2019 IFFHS പുരുഷ ലോക ടീം : 2019 കോപ ട്രോഫി : 2019 ഇഎ സ്പോർട്സ് ഫിഫ ടീം ഓഫ് ദ ഇയർ: 2019 യുവേഫ ടീം ഓഫ് ദ ഇയർ : 2019 അവലംബം ബാഹ്യ ലിങ്കുകൾ Matthijs de Ligt at Soccerway മാറ്റെയിസ് ഡി ലിഗ്റ്റ് profile at Soccerway Matthijs de Ligt Archived 2021-08-22 at the Wayback Machine at TBPlayers
ലൂയിസെ ഡെ ഹെം
ലൂയിസെ ഡെ ഹെ (ജീവിച്ചിരുന്നത് - 1866–1922) ഒരു ബെൽജിയൻ ചിത്രകാരിയായിരുന്നു.
അവർ ജനിച്ചുവളർന്നത് ബെൽജിയത്തിലെ വൈപ്രെസിലായിരുന്നു .
ലൂയിസെയുടെ സഹോദരിയായ ഹെലനെ വിവാഹം കഴിച്ചിരുന്ന ചിത്രകാരനായ തിയോഡോർ സെറിയസ് (1831-1904) ആണ് ലൂയിസെയുടെ ഉള്ളിലെ കലാപരമായ കഴിവകളെ കണ്ടെടുത്തത്.
അക്കാലത്ത് സ്ത്രീകൾ അക്കാദമികളിൽ പഠിക്കുക സാധാരണമല്ലായിരുന്നുവെങ്കിലും അദ്ദേഹം ലൂയിസെയെ അക്കാദമിയിൽ ചേർത്തു പഠിപ്പിക്കുകയും 1885 ൽ അവർ വരച്ച “ഡെ ഒയെസ്റ്റേർസ്” (The Oysters) എന്ന ചിത്രം സ്പായിലെ ഒരു സലൂണിൽ പ്രദർശിപ്പിക്കുകയും ചെയ്തു.
ജൂലിസ് ബ്രെട്ടൺ എന്ന ഫ്രഞ്ച് റിയലിസ്റ്റിക് ചിത്രകാരൻ ലൂയിസെയുടെ രചനകൾ കണ്ട് അവരുടെ കഴിവുകൾ തിരിച്ചറിയുകയും ചിത്രരചനയിൽ കൂടുതൽ പഠനം നടത്തുവാൻ പാരീസിലേയക്കു പോകുവാൻ നിർദ്ദേശിക്കുകയും ചെയ്തു.
അവലംബം Louise De Hem എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കിടാവ് ഈ ലേഖനം വിക്കിപീഡിയയുടെ നയങ്ങൾക്ക്‌ എതിരാണെന്ന സംശയത്താൽ ഒഴിവാക്കാനായി നിർദ്ദേശിക്കപ്പെട്ടിരിക്കുകയാണ്‌.
ശേഷം ഈ കണ്ണിയിൽ ക്ലിക്ക് ചെയ്ത് {{ബദൽ:മായ്ക്കുക/നിർദ്ദേശം|ലേഖനം=കിടാവ്|കാരണം= }} --~~~~ എന്ന് ചേർത്ത് കാരണം രേഖപ്പെടുത്തി താൾ സേവ് ചെയ്യുക.
ശേഷം വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ ഏറ്റവും മുകളിൽ സൃഷ്ടിച്ച താളിന്റെ കണ്ണി {{വിക്കിപീഡിയ:ഒഴിവാക്കാൻ സാദ്ധ്യതയുള്ള ലേഖനങ്ങൾ/കിടാവ്}} എന്ന രീതിയിൽ ചേർക്കുക.
പ്രസ്തുത താൾ നിലനിർത്താൻ താത്പര്യമുണ്ടെന്ന് കരുതുന്ന ഉപയോക്താക്കളുടെ താളുകളിൽ {{ബദൽ:മായ്ക്കുക/അറിയിപ്പ്|ലേഖനം=കിടാവ്}} --~~~~ എന്ന് ചേർക്കുക.
ഉത്തര കേരളത്തിലേ കുറുംമ്പ്രനാട്ടിലേ നാടുവാഴി വിഭാഗമാണ് കിടാവുമാർ.
ഇവർ കിരിയത്ത് നായർ വിഭാഗത്തിൽപെടുന്നു.
നായർ വിഭാഗത്തിൽ ക്ഷത്രിയ പാരമ്പര്യമുള്ളവരാണിവർ
കൊയിലാണ്ടി, ബാലുശ്ശേരി മേഖലകളിലായിരുന്നു ഇവരുടെ കേന്ദ്രങ്ങൾ.
കോരപുഴക്ക് വടക്കോട്ട് 64 നാല് പ്രധാന നായർ സ്ഥാനിക തറവാടുകളും അതിൽ നാടുവാഴിത്തമുള്ള ആറ് തറവാടുകളും ഉണ്ടായിരുന്നു.
ചെങ്ങോട്ട്കാവ്, തിക്കോടിക്കു സമീപമുള്ള പള്ളിക്കര എന്നി സ്ഥലങ്ങൾ ഇവരുടെ ആരൂഢസ്ഥാനമായിരുന്നു.
സാമൂതിരി രാജാവിന്റെ സാമന്ത രാജാക്കൻമാരായിരുന്ന ഇവരുടെ അരിയിട്ടു വാഴ്ച സാമൂതിരി രാജപ്രതിനിധിയുടെ സാന്നിധ്യത്തിലാണ് നടന്നിരുന്നത്.
ചെങ്ങോട്ട്കാവിലേ പുനത്തിൽ, പുത്തലത്ത് എന്നീ തറവാടുകൾ ഇവയിൽ പ്രധാനമായിരുന്നു.
ഇവരേ പുനത്തിൽ വാഴുന്നവർ, പുത്തലത്ത് വാഴുന്നവർ എന്നും പറഞ്ഞു വന്നിരുന്നു.
പണിക്കർ എന്ന് സ്ഥാനപേരുണ്ടായിരുന്ന ഇവർക്ക് കിടാവ് എന്ന പേർ കൽപ്പിച്ചു നൽകിയത് സാമൂതിരി രാജാവാണ്.
മാശാ അല്ലാഹ് ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ഈ ലേഖനം താൾ അവസാനം തിരുത്തിരിക്കുന്നത് 2 seconds ago InternetArchiveBot ( talk | contribs ) ആണ്.
അറബി കാലിഗ്രാഫിയിൽ മാശാഅല്ലാഹ്
ഇസ്‌ലാമത വിശ്വാസികൾ അവരുടെ സംസാരത്തിൽ ഉപയോഗിക്കുന്ന ഒരു പദമാണ് മാശാ അല്ലാഹ് എന്നത്.
മഷല്ലാഹ് അല്ലെങ്കിൽ മാഷഅല്ലാഹ് അല്ലെങ്കിൻ മാഷഅല്ലാ അല്ലെങ്കിൽ മാ ഷഅഅല്ലാഹ്  (അറബിക്, māa Shaāʼa-lāhu,) എന്ന് വിവിധ രീതിയിൽ ഈ വാക്ക് ഉച്ചരിക്കാറുണ്ട്.
അക്ഷരാർത്ഥത്തിൽ "ദൈവം ആഗ്രഹിച്ചതുപോലെ" അല്ലെങ്കിൽ "ദൈവം ആഗ്രഹിക്കുന്നതുപോലെ" എന്നാണ് ഇതിന്റെ അർത്ഥം.
പൊതുവെ മഹത്വത്തിൻ്റെയോ സൌന്ദര്യത്തിൻ്റെയും അല്ലെങ്കിൽ എന്തെങ്കിലും ക്രിയാത്മകമായി സൂചിപ്പിക്കാനൊക്കെയാണ് ഈ വാക്ക് ഉപയോഗിക്കാറുള്ളത്.
ചിലപ്പോൾ ഭയബോധം പ്രകടിപ്പിക്കാനും ഈ അറബി വാക്യം ഉപയോഗിക്കുന്നു.
ബഹുമാനം പ്രകടിപ്പിക്കാനും, മറ്റു ചില അവസരങ്ങളിൽ സന്തോഷമാണെങ്കിലും കണ്ണേറ് പോലുള്ളവയിൽ നിന്ന് രക്ഷ നേടാനും ഇത് പലപ്പോഴും ഉപയോഗിക്കുന്നു.
ആരെങ്കിലും എന്തെങ്കിലും നല്ല കാര്യം നേടുമ്പോൾ അതിന്  അസൂയയോടെ കാണാതെ വളരെ പോസിറ്റീവ്  ആയി അംഗീകരിക്കാനും ഈ വാക്ക് ഉപയോഗിക്കാറുണ്ട്..
അറബി സംസാരിക്കുന്ന മുസ്ലിം ലോകമെമ്പാടും ഈ വാക്ക് ഉപയോഗിക്കുന്നുണ്ടെങ്കിലും മുസ്ലീം ഇതര അറബി സംസാരിക്കുന്നവരും ഇത് ഉപയോഗിക്കാറുണ്ട്.
പ്രത്യേകിച്ച് അറബി സംസാരിക്കുന്ന ക്രിസ്ത്യാനികൾ ദൈവത്തെ അല്ലാഹു എന്ന അറബി നാമമാണ് വിശേഷിപ്പിക്കാറുള്ളത്.
അതുകൊണ്ടു തന്നെ അവരും ഈ വാക്ക് ഉപയോഗിക്കാറുണ്ട്.
"ദൈവം ഉദ്ദേശിച്ചത് സംഭവിച്ചു" എന്ന അർത്ഥത്തിൽ "ദൈവം ഉദ്ദേശിച്ചിരിക്കുന്നു" എന്നാണ് മാഷല്ലാഹ് എന്ന വാക്കിന്റെ അക്ഷരാർത്ഥം; ഭൂതകാലത്തിൽ ഉപയോഗിക്കുന്ന ഒരു നല്ല കാര്യം സംഭവിച്ചു എന്ന് പറയാൻ ഇത് ഉപയോഗിക്കുന്നു. 'ദൈവം ഉദ്ദേശിച്ചെങ്കിൽ' എന്നർത്ഥമുള്ള ' ഇൻഷാ അള്ളാ ' എന്ന പദം ഭാവിയിലെ ഒരു സംഭവത്തെ സൂചിപ്പിക്കാൻ സമാനമായി ഉപയോഗിക്കുന്നു.
മാ(مَا )ശാഅ ( شَاءَ ) ല്ലാഹ് ( الله ) എന്നീ മൂന്ന് പദങ്ങളുടെ ഒരു പ്രസ്താവനയാണ് മാഷാ അല്ലാഹ്.
അല്ലാഹു എന്താണോ ഉദ്ദേശിച്ചത് അതേ സംഭവിക്കുകയുള്ളൂ (مَا شَاءَ الله كَان) എന്നും പറയാം.
"മാഷാ അള്ളാഹ്" ഒരാളെ അഭിനന്ദിക്കാൻ ഉപയോഗിക്കാം.
വ്യക്തിയെ അഭിനന്ദിക്കുന്നുണ്ടെങ്കിലും, ആത്യന്തികമായി അത് ദൈവം ഉദ്ദേശിച്ചതാണെന്നതിന്റെ ഓർമ്മപ്പെടുത്തൽ കൂടിയാണിത്.
ചില സംസ്കാരങ്ങളിൽ, ആളുകൾ മാഷാ അല്ലാഹ് എന്ന് ഉച്ചരിക്കുന്നത് അസൂയയിൽ നിന്നോ, ദുഷ്ട കണ്ണിൽ നിന്നോ , ജിന്നിൽ നിന്നോ അവരെ സംരക്ഷിക്കാൻ സഹായിക്കുമെന്ന് വിശ്വസിക്കുന്നു.
അതായത് അനുഗ്രഹം വരുമ്പോൾ കണ്ണേറ് തട്ടാതിരിക്കാനാണിങ്ങനെ ചെയ്യുന്നത്.
ഇന്തോനേഷ്യക്കാർ, മലേഷ്യക്കാർ, പേർഷ്യക്കാർ, തുർക്കികൾ, കുർദുകൾ, ബോസ്നിയക്കാർ, അസർബൈജാനികൾ, സൊമാലിയക്കാർ , സ്വാഹിലി, ചെചെൻസ്, അവാർസ്, സർക്കാസിയക്കാർ, ബംഗ്ലാദേശികൾ , ടാറ്റർമാർ, അൽബേനിയക്കാർ , ഉസ്ബെക്കുകൾ, കസാക്കുകൾ, തുർക്ക്മെൻസ് , താജിക്കുകൾ , അഫ്ഗാൻമാർ, പാകിസ്ഥാനികൾ എന്നിവരുൾപ്പെടെ പ്രധാനമായും മുസ്ലീം സംസാരിക്കുന്ന നിരവധി അറബ് ഇതര ഭാഷകളുടെ സംഭാഷണ ഭാഷയിലും ഈ പദപ്രയോഗം നിലനിൽക്കുന്നു
ചില ക്രിസ്ത്യാനികളും ഓട്ടോമൻ സാമ്രാജ്യം ഭരിച്ചിരുന്ന പ്രദേശങ്ങളിലെ മറ്റുള്ളവരും ഇത് ഉപയോഗിക്കുന്നു: സെർബികൾ, ക്രിസ്ത്യൻ അൽബേനിയക്കാർ, ബൾഗേറിയക്കാർ, മാസിഡോണിയക്കാർ എന്നിവർ "машала" ("mašala") എന്ന് പറയുന്നു, പലപ്പോഴും "നന്നായി ചെയ്ത ജോലി" എന്ന അർത്ഥത്തിൽ, ചില ജോർജിയക്കാർ, അർമേനിയക്കാർ, ബോസ്നിയൻ ക്രൊയേഷ്യക്കാർ, പോണ്ടിക് ഗ്രീക്കുകാർ ( പോണ്ടസ് മേഖലയിൽ നിന്നുള്ളവരുടെ പിൻഗാമികൾ), ഗ്രീക്ക് സൈപ്രിയോട്ടുകൾ , സെഫാർഡി ജൂതന്മാർ എന്നിവരും ഈ വാക്ക് ഉപയോഗിക്കുന്നവരാണ്.
ഇതും കാണുക ഇൻഷാ അല്ലാഹ് തസ്ബിഹ് തഹ്മിദ് തഹ്‌ലീൽ തക്ബീർ ദിക്ർ അസ്-സലാമു അലൈക്കും അലൈഹി അസ്-സലാം സലാവത്ത് ബെസ്രത്ത് ഹാഷെം മസൽ ടോവ് ഡിയോ വോളന്റേ അവലംബം
കൂവപ്പടി ബ്ലോക്ക് പഞ്ചായത്ത്
എറണാകുളം ജില്ലയിൽ കുന്നത്തുനാട് താലൂക്കിലാണ് 372 ചതുരശ്രകിലോമീറ്റർ വിസ്തീർണ്ണമുള്ള കൂവപ്പടി ബ്ലോക്ക് പഞ്ചായത്ത് സ്ഥിതി ചെയ്യുന്നത്.
അതിരുകൾ കിഴക്ക് - കോതമംഗലം , മൂവാറ്റുപുഴ ബ്ലോക്കും പടിഞ്ഞാറ് - വാഴക്കുളം ബ്ലോക്കും , പെരുമ്പാവൂർ നഗരസഭയും വടക്ക് - അങ്കമാലി ബ്ളോക്കും , പെരിയാറും തെക്ക്‌ - മൂവാറ്റുപുഴ, വടവുകോട് ബ്ലോക്കുകൾ ഗ്രാമപഞ്ചായത്തുകൾ
കൂവപ്പടി ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
അശമന്നൂർ ഗ്രാമപഞ്ചായത്ത് മുടക്കുഴ ഗ്രാമപഞ്ചായത്ത് വേങ്ങൂർ ഗ്രാമപഞ്ചായത്ത് രായമംഗലം ഗ്രാമപഞ്ചായത്ത് ഒക്കൽ ഗ്രാമപഞ്ചായത്ത് കൂവപ്പടി ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല എറണാകുളം താലൂക്ക് കുന്നത്തുനാട് വിസ്തീര്ണ്ണം 372 ചതുരശ്ര കിലോമീറ്റർ ജനസംഖ്യ 133,096 പുരുഷന്മാർ 67,017 സ്ത്രീകൾ 66,079 ജനസാന്ദ്രത 358 സ്ത്രീ : പുരുഷ അനുപാതം 986 സാക്ഷരത 89.98% വിലാസം
കൂവപ്പടി ബ്ളോക്ക് പഞ്ചായത്ത് കുറുപ്പംപടി-683545 അവലംബം http://www.trend.kerala.gov.in Archived 2019-09-02 at the Wayback Machine http://lsgkerala.in/koovappadyblock Archived 2010-09-23 at the Wayback Machine Census data 2001
തൈകാട്ടുശ്ശേരി ബ്ലോക്ക് പഞ്ചായത്ത്
ആലപ്പുഴ ജില്ലയിൽ ചേർത്തല താലൂക്കിലാണ് 86.38 ചതുരശ്രകിലോമീറ്റർ വിസ്തീർണ്ണമുള്ള തൈക്കാട്ടുശ്ശേരി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
തൈകാട്ടുശ്ശേരി ബ്ലോക്ക് പഞ്ചായത്തിൽ  ഉൾപ്പെടുന്ന ഗ്രാമപഞ്ചായത്തുകൾ അരൂക്കുറ്റി, ചേന്നം പള്ളിപ്പുറം, പാണാവള്ളി, പെരുമ്പളം, തൈക്കാട്ടുശ്ശേരി എന്നിവയാണ്.
അതിരുകൾ കിഴക്ക് - മുളന്തുരുത്തി, വൈക്കം ബ്ലോക്കുകളും, വൈക്കം നഗരസഭയും പടിഞ്ഞാറ് - ചേർത്തല നഗരസഭ വടക്ക് -  വൈറ്റില ബ്ലോക്ക് തെക്ക്‌ - കഞ്ഞിക്കുഴി, ചേർത്തല ബ്ലോക്കുകളും, ചേർത്തല നഗരസഭയും ഗ്രാമപഞ്ചായത്തുകൾ അരൂക്കുറ്റി ഗ്രാമപഞ്ചായത്ത് ചേന്നം പള്ളിപ്പുറം ഗ്രാമപഞ്ചായത്ത് പാണാവള്ളി ഗ്രാമപഞ്ചായത്ത് പെരുമ്പളം ഗ്രാമപഞ്ചായത്ത് തൈക്കാട്ടുശ്ശേരി ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല ആലപ്പുഴ താലൂക്ക് ചേര്ത്ത്ല വിസ്തീര്ണ്ണം 86.38 ചതുരശ്ര കിലോമീറ്റർ ജനസംഖ്യ 96,320 പുരുഷന്മാർ 47,731 സ്ത്രീകൾ 48,589 ജനസാന്ദ്രത 1115 സ്ത്രീ : പുരുഷ അനുപാതം 1018 സാക്ഷരത 91% വിലാസം
തൈക്കാട്ടുശ്ശേരി ബ്ളോക്ക് പഞ്ചായത്ത് പാണാവള്ളി-688556 അവലംബം http://www.trend.kerala.gov.in Archived 2019-09-02 at the Wayback Machine http://lsgkerala.in/thycattusseryblock Archived 2013-09-08 at the Wayback Machine Census data 2001
കടുത്തുരുത്തി ബ്ലോക്ക് പഞ്ചായത്ത്
കോട്ടയം ജില്ലയിൽ വൈക്കം താലൂക്കിലാണ് 188 ചതുരശ്രകിലോമീറ്റർ വിസ്തീർണ്ണമുള്ള കടുത്തുരുത്തി ബ്ളോക്ക് പഞ്ചായത്ത് സ്ഥിതി ചെയ്യുന്നത്.
1957 ഏപ്രിൽ മാസം 1-നാണ് കടുത്തുരുത്തി ബ്ലോക്ക് പഞ്ചായത്ത് വന്നത്.